CELEX: 31982R1093
Language: el
Date: 1982-05-07 00:00:00
Title: Κανονισμός (EOK) αριθ. 1093/82 τής Επιτροπής τής 7ης Μαΐου 1982 περί υποβολής σέ ποσοτικούς περιορισμούς τών εισαγωγών ορισμένων κλωστοϋφαντουργικών προϊόντων καταγωγής Τουρκίας

Avis juridique important

|

31982R1093

Κανονισμός (EOK) αριθ. 1093/82 τής Επιτροπής τής 7ης Μαΐου 1982 περί υποβολής σέ ποσοτικούς περιορισμούς τών εισαγωγών ορισμένων κλωστοϋφαντουργικών προϊόντων καταγωγής Τουρκίας  

Επίσημη Εφημερίδα αριθ. L 126 της 08/05/1982 σ. 0007 - 0008

***** ΚΑΝΟΝΙΣΜΟΣ (ΕΟΚ) αριθ. 1093/82 ΤΗΣ ΕΠΙΤΡΟΠΗΣ  της 7ης Μαΐου 1982  περί υποβολής σε ποσοτικούς περιορισμούς των εισαγωγών ορισμένων κλωστοϋ- φαντουργικών προϊόντων καταγωγής Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1842/71 του Συμβουλίου της 21ης Ιουνίου 1971 (1), και ιδίως το άρθρο 1,  την επίσημη αίτηση που υπέβαλε το Ηνωμένο Βασίλειο μετά από διαβούλευση στο πλαίσιο της συμβουλευτικής επιτροπής που συστάθηκε με βάση το άρθρο 3 του εν λόγω κανονισμού,  Εκτιμώντας:  ότι οι εισαγωγές κλωστοϋφαντουργικών προϊόντων στην Κοινότητα τα τελευταία χρόνια οδήγησαν σε μια αναταραχή της αγοράς και σε μια σοβαρή ζημιά για τους παραγωγούς, καταλήγοντας στο κλείσιμο εργοστασίων και στην απώλεια πολυαρίθμων θέσεων απασχολήσεως·  ότι, εξαιτίας της καταστάσεως αυτής, οι εισαγωγές ορισμένων κλωστοϋφαντουργικών προϊόντων καταγωγής των περισσοτέρων προμηθευτριών χωρών χαμηλού κόστους υποβλήθηκαν σε κοινοτικό καθεστώς παροχής αδείας και ποσοτικού περιορισμού·  ότι οι εισαγωγές στο Ηνωμένο Βασίλειο βαμβακερών υφασμάτων καταγωγής Τουρκίας κατά τη διάρκεια των πρώτων τριών μηνών του 1982 ανήλθαν ήδη στο 60 % των εισαγωγών του 1981, πράγμα που αντιστοιχεί σε αύξηση 2 200 % σε σχέση με την ίδα περίοδο του 1981·  ότι η εξαιρετικά απότομη αύξηση, κατά τους τελευταίους μήνες, των εισαγωγών στο Ηνωμένο Βασίλειο βαμβακερών υφασμάτων καταγωγής Τουρκίας συνέβαλε στην επιδείνωση της καταστάσεως σωρευτικής αναταραχής της αγοράς αυτής·  ότι η αύξηση αυτή, εξαιτίας του όγκου της, απαιτεί άμεση δράση για να αποφευχθεί ανήκεστη ζημία των παραγωγών του Ηνωμένου Βασιλείου και σοβαρή επιδείνωση της οικονομικής καταστάσεως στην περιοχή αυτή της Κοινότητος· ότι δικαιολογεί τη λήψη, δυνάμει του άρθρου 60 του προσθέτου πρωτοκόλλου της συμφωνίας συνδέσεως μεταξύ της Ευρωπαϊκής Κοινότητος και της Τουρκίας, των αναγκαίων μέτρων διασφαλίσεως για την αντιμετώπιση των δυσχερειών αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η εισαγωγή στο Ηνωμένο Βασίλειο βαμβακερών υφασμάτων της κατηγορίας 2, που αναφέρονται στο παράρτημα, καταγωγής Τουρκίας, υπόκειται μέχρι τις 31 Δεκεμβρίου 1982 σε έναν ποσοτικό περιορισμό που καθορίζεται στο ίδιο παράρτημα.  2. Οι διατάξεις της προηγούμενης παραγράφου δεν ισχύουν για τα προϊόντα που έχουν ήδη φορτωθεί και είναι καθ' οδόν προς την Κοινότητα πριν από την έναρξη ισχύος του παρόντος κανονισμού.  3. Οι ποσότητες που εισήχθησαν μεταξύ της 1ης Ιανουαρίου 1982 και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από το ποσοτικό όριο που καθορίζεται στο παράρτημα.  4. Η θέση σε ελεύθερη κυκλοφορία στα άλλα Κράτη μέλη των κλωστοϋφαντουργικών προϊόντων που αναφέρονται στην παράγραφο 1 υπόκειται στην προσκόμιση του εγγράφου εισαγωγής που προβλέπεται από τον κανονισμό (ΕΟΚ) αριθ. 2819/79 της Επιτροπής (2).  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών κοινοτήτων.  Εφαρμόζεται έως τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Μαΐου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 192 της 26. 8. 1971, σ. 14.  (2) ΕΕ αριθ. L 320 της 15. 12. 1979, σ. 9.  ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1982)   // Περιγραφή εμπορευμάτων   // Τρίτες  χώρες   // Κράτη  μέλη  // Μονάδες  // Ποσοτικά όρια από  1 Ιανουαρίου έως  31 Δεκεμβρίου 1982  //   //   //   //   //   //   //   //  // 2   // 55.09   //  55.09-03, 04, 05, 06, 07, 08, 09, 10, 12, 13, 14, 15, 16, 17, 19, 21, 29, 32, 34, 35, 37, 38, 39, 41, 49, 51, 52, 53, 54, 55, 56, 57, 59, 61, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 86, 90, 91, 92, 93, 98, 99  // Έτερα βαμβακηρά υφάσματα:  Υφάσματα βαμβακηρά έτερα των υφασμάτων με ύφανσιν γάζης, των φλοκωτών σπογγώδους μορφής, ειδών κορδελλοποιίας, βελούδων, πλουσσών, υφασμάτων φλοκωτών, υφασμάτων εκ νημάτων σενίλλης, τουλίων και υφασμάτων βροχιδωτών δια κόμβων  // Τουρκία   // UK  // Τόνοι  // 1 000  //   //   //   //   //   //   //  //